b'\n_START_ARTICLE_\nAshridge Executive Education\n_START_SECTION_\nHistorie\n_START_PARAGRAPH_\nH\xc3\xb8gskolen ble etablert p\xc3\xa5\xc2\xa0Ashridge House i 1921, da huset ble kj\xc3\xb8pt av en stiftelse etablert av Andrew Bonar Law, en tidligere britisk\xc2\xa0Statsminister.\xc2\xa0I 1929 ble institusjonen en s\xc3\xa5kalt "College of Citizenship", etablert for \xc3\xa5 hjelpe det\xc2\xa0Konservative Partiet utvikle sine intellektuelle krefter i kampen mot\xc2\xa0organisasjoner p\xc3\xa5 venstresiden, slik som Fabian Society. Det ble en krysning mellom en tenke-tank og en utdanningsinstitusjon og hadde Arthur Bryant som pedagogisk veileder. Etter andre verdenskrig\xc2\xa0ble\xc2\xa0"College of Citizenship" re-lansert for en kort periode, men ble i 1959 igjen organisert som et College for fag innen\xc2\xa0management. I 2015 ble Ashridge Business School fusjonert med Hult International Business School, en Amerikansk handelsh\xc3\xb8yskole med studiesteder i London, New York City, Boston, San Francisco, Dubai og Shanghai. Som en del av fusjonen endret\xc2\xa0Ashridge Business School\xc2\xa0navn til Ashridge Executive Education, og institusjonen opererer n\xc3\xa5 som et ledd i Hult International Business School.\n_START_SECTION_\nFaglige prestasjoner\n_START_PARAGRAPH_\nI Financial Times - rangeringen (Mai 2014) for tilpassede og \xc3\xa5pne utdanningsprogrammer var Ashridge rangert p\xc3\xa5 23.-plass i verden._NEWLINE_Ashridge er den eneste britiske handelsh\xc3\xb8yskolen for Executive Education\xc2\xa0med adgang til \xc3\xa5 tildele master- og doktorgrader, noe som gir institusjonen tilsvarende status som et hvilket som helst britisk\xc2\xa0universitet. Ashridges akademiske akkreditering\xc2\xa0gir institusjonen adgang til \xc3\xa5 f\xc3\xa5 godkjent utdanninger fra andre utdanningsinstitusjoner\xc2\xa0innen forretningsadministrasjon\xc2\xa0og ledelse.\n_START_SECTION_\nFakultetet\n_START_PARAGRAPH_\nAshridge sysselsetter om lag 95 fulltids professorer og har ytterligere 100 tilknyttede professorer. Ashridges akademikere er ikke tradisjonelle akademikere \xe2\x80\x93 sammen med betydelige faglige kvalifikasjoner har de fleste ogs\xc3\xa5 omfattende internasjonal\xc2\xa0erfaring innen sine fagfelt.\xc2\xa0Dette gj\xc3\xb8r dem i stand til \xc3\xa5 bli fullt involvert i problemstillinger og utfordringer klienter st\xc3\xa5r ovenfor.\xc2\xa0Institusjonen deler ogs\xc3\xa5 sin ekspertise gjennom\xc2\xa0professorer\xc2\xa0som gjesteforeleser p\xc3\xa5 en rekke internasjonale handelsh\xc3\xb8yskoler og universiteter.\n_START_SECTION_\nGlobal tilstedev\xc3\xa6relse\n_START_PARAGRAPH_\nAshridge Business School har et antall representanter i Europa og over hele verden, inkludert: Danmark, Tyskland, Norge, Sverige, Kina, India, De forente arabiske emirater,\xc2\xa0i Nord-Amerika og Benelux.\n_START_SECTION_\nForskningssentre\n_START_PARAGRAPH_\nAshridge Executive Education har seks forskningssentre, hvor hver av dem gjennomf\xc3\xb8rer forskning p\xc3\xa5 konkrete emner og tilbyr konsulenttjenester og spesialiserte programmer innen sine fagfelt.\xc2\xa0Disse inkluderer:\xc2\xa0Ashridge Centre for Business and Sustainability, Ashridge Centre for Coaching, Ashridge Leadership Centre, Ashridge Strategic Management Centre, Centre for Research in Executive Development, og Ashridge Centre for Action Research.'